Ванкувър
Ванкувър () е канадски град в провинция Британска Колумбия. Той е най-големият град в западната част на страната и трети по големина в Канада. Населението на града е 631 486 души (2016). Ако се смятат всички предградия (над 20), които влизат в агломерацията Голям Ванкувър (Metro Vancouver), населението е около 2,5 млн. жители.

В града се провежда Зимна олимпиада 2010 г.

География 
Ванкувър е разположен на 49°16′ северна географска ширина и 123°7′ западна географска дължина, на мястото на вливането на река Фрейзър в Тихия океан.

Често се прави грешка, като се приема, че градът се намира на близкия остров Ванкувър. Двата географски обекта са кръстени така в чест на британския морски капитан Джордж Ванкувър (), който е изследвал района.

Климат 
Климатът на Ванкувър е един от най-меките в Канада. Средната температура е 3 °C през януари и 18 °C през юли. Средното количество на валежите е 1 219 mm годишно.

Икономика 
Градът е голям индустриален център. Пристанището на Ванкувър е най-голямото в страната с обработени над 77 милиона тона товари и 910 000 преминали пътници (2005). Дърводобивната и обработваща промишленост и минната индустрия са другите два стълба на местната икономика.

Живописната природа на града и околностите привлича и много туристи. Планините, океанът и горите, заобикалящи града, са привлекателно място за посетители от цял свят.

Ванкувър е главен център на канадската филмова индустрия.

Население

Побратимени градове 
  Гуанджоу, Китай от 1985 г.
  Далян, Китай
  Единбург, Шотландия от 1978 г.
  Йокохама, Япония от 1965 г.
  Йоханесбург, ЮАР
  Кито, Еквадор от 1956 г.
  Латакунга, Еквадор от 2005 г.
  Лос Анджелис, САЩ от 1986 г.
  Одеса, Украйна от 1944 г.
  Рио де Жанейро, Бразилия от 2010 г.
  Сеул, Южна Корея от 2007 г.

Личности, родени във Ванкувър 
 Райън Рейнолдс (р.1976), актьор
 Хейдън Кристенсен (р. 1981), актьор
 Пол Кария (р.1974), хокеист
 Майкъл Шенкс (р.1970), актьор
 Ариана Енгинър (р.2001), актриса

Външни препратки 
 Официален сайт

 
Градове на Тихия океан